- OLKHUENG RHAEPNAH
- <
- 5
- >

5
Olkhueng Lungrha
1 Israel pum te Moses loh a khue tih,” Aw Israel, tihnin ah nangmih hna kaepah kai loh kan thui oltlueh neh laitloeknah he hnatun lah . Te dongah te te cang uh lamtah na vai ham khaw ngaithuen uh lah . 2 Mamih kah BOEIPA Pathen loh Horeb ah mamih taengah paipi a sai coeng. 3 A pa rhoek nen bueng pawt tih tihnin kah mamih neh mamih taengkah mulhing boeih nen khaw tahae kah paipi he BOEIPA loh a sai coeng. 4 Tlang ah maelhmai neh maelhmai rhoi hum uh tih nangmih te BOEIPA loh hmai khui lamkah m'voek coeng. 5 Amah te vaeng hnin ah hmai te na rhih uh tih tlang la na yoeng uh pawt dongah BOEIPA kah olka loh nangmih taengah, 6 'Kai tah Egypt kho kah sal im lamkah nang aka khuen na BOEIPA Pathen ni.
7 Ka mikhmuh ah a tloe pathen loh nang taengah om boel saeh. 8 Tho 26. 1; Olr 4. 15-18; 27. 15.Vaan dong so neh diklai khui ah khaw, tui neh tui khui ah khaw diklai ah khat khat kah mueithuk muei te namah ham saii boeh. 9 Sng 34. 6,7; Lmp 14. 18; Olr 7. 9,10.Amih te bakop thil boeh, amih taengah thothueng boeh. Kai, na BOEIPA Pathen he thatlai Pathen la ka om dongah a napa rhoek kathaesainah te a ca rhoek pum dongah a khongthum duela, kai aka hmuhuet rhoek te a khongli duela ka cawh. 10 Tedae kai aka lungnah tih ka olpaek te olpaek bangla aka ngaithuen rhoek taengah a thawng thawng la sitlohnah ka saii pah. 11 Tho 19. 12.A poeyoek la a ming aka yan te BOEIPA loh hmil mahpawh. Te dongah na BOEIPA Pathen ming te a poeyoek la yan mailai boeh.
12 Sng 16. 23-30; 31. 12-14.Sabbath hnin ngaithuen ham neh ciim ham te na BOEIPA Pathen loh nang n'uen vanbangla, 13 Sng 23. 12; 31. 15; 34. 21; 35. 2; Tho 23. 3.Hnin rhuk ah thotat lamtah na bitat te boeih saii. 14 Tedae a rhih khohnin te tah BOEIPA na Pathen kah Sabbath la om tih namah neh na canu na capa khaw, na salnu neh salpa khaw, na vaito, na laak neh na rhamsa boeih khaw, na vongka khuikah yinlai khaw bi saii boel saeh. Te daengah ni na salnu neh na salpa te namah bangla a duem eh. 15 Egypt kho ah sal la na om vaengah BOEIPA na Pathen loh tlungluen kut neh, a ban a thueng tih te lamloh nang n'khuen te poek lah. Te dongah Sabbath hnin na saii ham te na BOEIPA Pathen loh nang n'uen coeng.
16 Olr 27. 16; Mat 15. 4; 19. 19; Mrk 7. 10; 10. 19; Luk 18. 20; Eph 6. 2; Eph 6. 3.BOEIPA na Pathen loh nang n'uen vanbangla na nu neh na pa te thangpom lah. Te daengah ni na BOEIPA Pathen loh nang m'paek khohmuen ah na hinglung loh vang vetih nang te khophoeng m'pha sak van eh. 17 Sue 9. 6; Tho 24. 17; Mat 5. 21; 19. 18; Mrk 10. 19; Luk 18. 20; Rom 13. 9; Jas 2. 11.Hlang ngawn boeh. 18 Tho 20. 10; Mat 5. 27; 19. 18; Mrk 10. 19; Luk 18. 20; Rom 13. 9; Jas 2. 11.Samphaih boeh. 19 Tho 19. 11; Mat 19. 18; Mrk 10. 19; Luk 18. 20; Rom 13. 9.Huencan boeh. 20 Sng 23. 1; Mat 19. 18; Mrk 10. 19; Luk 18. 20.Na hui te laipai neh a poeyoek la doo boeh. 21 Rom 7. 7; 13. 9.Na hui kah a yuu khaw nai pah boeh. Na hui kah a im a lo khaw, a salnu neh a salpa, a vaito neh a laak khaw, na hui kah hno boeih te tah nai pah boeh,’ a ti te thui ham la kai loh BOEIPA laklo neh nangmih laklo ah ka pai.
Pilnam kah Ol Doo
22 Heb 12. 18,19.Hekah olka he BOEIPA loh nangmih hlangping boeih ham tlang ah hmai, cingmai neh yinnah khui lamkah ol ue la a thui tih a thap mueh la lungto lungpael panit dongah a daek phoeiah kai taengla m'paek. 23 Khohmuep khui lamkah ol te na yaak uh. Tlang te hmai alh la a om vaengah nangmih koca khuikah a lu rhoek boeih neh a hamca rhoek loh kai taengla na pawk uh. 24 Te phoeiah, 'Mamih kah BOEIPA Pathen loh amah kah thangpomnah, a boeilennah neh mamih taengla ha tueng coeng tih hmai khui lamkah a ol khaw tihnin ah n'yaak uh. Te dongah Pathen loh a voek hlang khaw hing van tila m'hmuh uh coeng he. 25 Tahae ah khaw balae tih hekah hmai puei loh mamih n'hlawp vetih n'duek uh eh. Mamih kah BOEIPA Pathen ol he koep yaak ham mamih loh n'khoep uh koinih n'duek uh pawn ni. 26 Pumsa boeih khuiah hmai khui lamkah aka cal tih aka hing Pathen ol aka ya te unim mamih bangla aka hing. 27 Namah te cet lamtah mamih kah BOEIPA Pathen loh a thui boeih te hnatun. Te phoeiah mamih kah BOEIPA Pathen loh nang taengah a thui boeih te kaimih taengah na thui vetih ka yaak uh vaengah ka ngai uh bitni,’ na ti uh.
28 Kai taengah na cal uh vaengkah nangmih olka ol te BOEIPA loh a yaak. Te dongah BOEIPA loh kai taengah, 'Hekah pilnam loh nang taengah a thui olka ol te ka yaak vaengah a thui uh te boeih then. 29 Kai rhih ham neh a hing khuiah ka olpaek boeih te ngaithuen ham mah amih kah thinko loh a paan tih om saeh. Te daengah ni amamih neh a ca rhoek loh kumhal duela khophoeng a pha eh. 30 Cet laeh, na dap la bal lamtah amih te thui pah. 31 Tedae nang tah ka taengah om lamtah amih na cang puei ham olpaek, oltlueh neh laitloeknah boeih te nang taengah kang uen eh. Te daengah ni amih loh a pang ham amih taengah ka paek khohmuen ah khaw a vai uh eh,’ a ti.
32 Te dongah na BOEIPA Pathen loh nangmih n'uen bangla na saii ham te ngaithuen lamtah banvoei bantang la phael uh boeh. 33 Na BOEIPA Pathen loh nangmih n'uen longpuei boeih dongah pongpa uh. Te daengah ni na hing uh vaengah nangmih ham hoeikhang vetih na pang uh ham khohmuen ah na hinglung khaw a vang eh?,” a ti nah.

- OLKHUENG RHAEPNAH
- <
- 5
- >

5.8 Tho 26. 1; Olr 4. 15-18; 27. 15.

5.9 Sng 34. 6,7; Lmp 14. 18; Olr 7. 9,10.

5.11 Tho 19. 12.

5.12 Sng 16. 23-30; 31. 12-14.

5.13 Sng 23. 12; 31. 15; 34. 21; 35. 2; Tho 23. 3.

5.16 Olr 27. 16; Mat 15. 4; 19. 19; Mrk 7. 10; 10. 19; Luk 18. 20; Eph 6. 2; Eph 6. 3.

5.17 Sue 9. 6; Tho 24. 17; Mat 5. 21; 19. 18; Mrk 10. 19; Luk 18. 20; Rom 13. 9; Jas 2. 11.

5.18 Tho 20. 10; Mat 5. 27; 19. 18; Mrk 10. 19; Luk 18. 20; Rom 13. 9; Jas 2. 11.

5.19 Tho 19. 11; Mat 19. 18; Mrk 10. 19; Luk 18. 20; Rom 13. 9.

5.20 Sng 23. 1; Mat 19. 18; Mrk 10. 19; Luk 18. 20.

5.21 Rom 7. 7; 13. 9.

5.22 Heb 12. 18,19.

Public Domain