- OLPHONG
- <
- 16
- >

16
Bunang Lamhma
1 Te phoeiah Bawkim lamkah ol ue ka yaak tih puencawn parhih te, “Cet uh lamtah Pathen kah thinsanah bunang parhih te diklai la lun uh,” a ti nah.
2 Sng 9. 10.Lamhma tah cet tih a bunang te diklai ah a lun tangloeng. Te vaengah satlung kah kutnoek aka khueh rhoek neh a muei aka bawk hlang rhoek soah a thae neh a tloh la buhlut a om pah.
Bunang pabae
3 A pabae long khaw a bunang te tuitunli ah a lun. Te vaengah aka duek kah thii bangla poeh tih tuitunli kah hingnah hinglu boeih duek. 4 Sng 7. 17-21; Tgt 78. 44.
Bunang a Pathum
A pathum long khaw a bunang te tuiva neh tuisih tui ah a lun hatah thii la poeh. 5 Te phoeiah tui kah puencawn te, “Aka dueng la na om pai. Aka om tangtae la na om. Na Cim dongah hekah rhoek he lai na tloek. 6 Hlangcim rhoek neh tonghma rhoek kah thii te a hawk uh dongah amamih kah thii khaw tul ham na paek te yook uh pai saeh,” a ti uh te ka yaak. 7 Te phoeiah hmueihtuk lamkah, “Thuem, Tloengkhoelh, Pathen Boeipa, nang kah laitloeknah tah thuem tih dueng,” a ti te ka yaak.
Bunang a Pali
8 A pali long khaw a bunang te khomik dongah a lun. Te vaengah hlang te hmai neh hlup ham a paek. 9 Te dongah hlang te a ling halue la a kaeng. Te vaengah hekah lucik soah saithainah aka khueh Pathen ming te a soehsal uh tih a thangpomnah paek ham yut uh pawh.
Bunang a Panga
10 Sng 10. 21.A panga long khaw a bunang te satlung kah ngolkhoel dongla a lun. Te vaengah a ram tah a hmuep la poeh tih tloh dongah a lai te a kueh uh. 11 A tloh neh a buhlut kongah vaan Pathen te a soehsal uh. Tedae a khoboe tah yut uh pawh.
Bunang a Parhuk
12 Isa 11. 15.A parhuk long tah a bunang te Euphrates tuiva puei ah a lun. Te vaengah a tui loh a kak pah. Te nen ni khomik khothoeng lamkah manghai longpuei a rhoekbah eh. 13 Te vaengah tuihnam ka lamkah khaw, satlung ka lamkah khaw, laithae tonghma ka lamkah khaw, rhalawt mueihla pathum te bukak bangla ha thoeng te ka hmuh. 14 Rhaithae mueihla kah a saii miknoek ni te. Te tah lunglai pum kah manghai rhoek taengah cet uh tih Tloengkhoelh Pathen kah khohnin puei kah ham caem a coi.
15 Mat 24. 43,44; Luk 12. 39,40; Olp 3. 3.Hlanghuen bangla ka pawk coeng he. Aka hak tih a himbai aka tuem tah a yoethen. Te daengah ni pumtling la pongpa pawt vetih a yah a tueng pawt eh.
16 2Mg 23. 29; Zek 12. 11.Te dongah amih te Hebrew neh Armageddon la a khue hmuen ah a tun sak.
Bunang a Parhih
17 A parhih long khaw a bunang te yilh dongah a lun. Te vaengah bawkim ngolkhoel lamkah ol ue ha thoeng tih, “Om coeng,” a ti.
18 Olp 8. 5; 11. 13,19.Te vaengah khophaa ol neh rhaek la thoeng. Te bang lingluei puei aka thoeng te diklai dongah hlang aka om parhi te ana om noek moenih. Lingluei khaw te tluk aih la a tloh mai. 19 Isa 51. 17.Kho puei tah vaang pathum la om tih namtom rhoek kah kho te tim. Babylon kho puei te khaw Pathen hmaiah a kosi thinsanah misur boengloeng te anih tul ham te a poek. 20 Olp 6. 14.Tuisanglak boeih loh rhaelrham coeng tih, tlang rhoek loh tueng pawh. 21 Sng 9. 23; Olp 11. 19.Rhael nu khaw coi yakhat tluk la vaan lamloh hlang soah tla. A lucik te a nah la bahoeng a om dongah rhael kah lucik kongah hlang rhoek loh Pathen te a soehsal uh.

- OLPHONG
- <
- 16
- >

16.2 Sng 9. 10.

16.4 Sng 7. 17-21; Tgt 78. 44.

16.10 Sng 10. 21.

16.12 Isa 11. 15.

16.15 Mat 24. 43,44; Luk 12. 39,40; Olp 3. 3.

16.16 2Mg 23. 29; Zek 12. 11.

16.18 Olp 8. 5; 11. 13,19.

16.19 Isa 51. 17.

16.20 Olp 6. 14.

16.21 Sng 9. 23; Olp 11. 19.

Public Domain