- 1KORIN
- <
- 15
- >

15
Olthangthen kah a Rhilh
1 Tahae ah Manuca rhoek , nangmih ham olthangthen ka thui te nangmih ham ka phoe coeng. Tekah te na doe uh bal coeng. Tekah olthangthen dongah na pangtung uh bal. 2 Te lamlong ni na daem uh van. Nangmih taengkah ka phong olka te na tuuk uh atah a hoeihae la na tangnah uh aih bal mahpawh. 3 Isa 53. 5-12.A tanglue khuikah ka doe van te nangmih kan doe. Khrih tah cacim dongkah bangla mamih kah tholh kongah a duek te. 4 Tgt 16. 8-10; Mat 12. 40; Clt 2. 24-32.Te phoeiah a up tih cacim vanbangla a thum hnin ah thoo. 5 Luk 24. 34; Mat 28. 16,17; Mrk 16. 14; Luk 24. 36; Jhn 20. 19.Te phoeiah Kephas, phoeiah hlainit loh a hmuh. 6 Te phoeiah manuca yanga hlai loh tun a hmuh. Amih khuikah a yet ngai tah tahae due om uh pueng dae hlangvang tah ip uh coeng. 7 Te phoeiah James loh a hmuh. Te phoeiah caeltueih boeih loh a hmuh uh. 8 Clt 9. 3-6.A hnukkhueng ah a halhthaih banghui la kai long khaw ka hmuh. 9 Clt 8. 3.Kai tah caeltueih khuikah thaihnoi lamni ka om. Pathen kah hlangboel te ka hnaemtaek dongah, “Anih tah caeltueih ni,” tila duelh n'khue ham a om moenih. 10 Tedae Pathen kah lungvatnah rhangneh ka om bangla ka om. Amah kah lungvatnah tah kai ham a tlongtlai la om pawh. Amih boeih lakah muep ka thakthae cakhaw kamah ah pawt tih kai taengkah aka om Pathen kah lungvatnah long m'patang sak. 11 Te dongah kai long khaw amih long khaw ka hoe uh van tih na tangnah uh van.
Tangnah kah a Rhilh tah Thohkoepnah
12 Te dongah Khrih tah duek lamkah thoo coeng tila ka hoe atah nangmih khuikah agnen loh balae tih, “Hlang duek thohkoepnah om pawh,” na ti uh. 13 Hlang duek rhoek kah thohkoepnah khaw om pawt koinih Khrih khaw thoo mahpawh. 14 Te phoeiah Khrih thoo pawt koinih kaimih kah olhoe khaw a tlongtlai la om vetih nangmih kah tangnah te khaw a tlongtlai la om ni. 15 Te phoeiah laithae laidang he khaw Pathen kah bangla m'hmuh uh. Khrih a thoh coeng te Pathen taengkah la m'phong uh. Amah te thoh pawt koinih aka duek rhoek khaw thoo uh van mahpawh. 16 Te dongah aka duek rhoek loh thoo uh pawt koinih Khrih khaw thoo mahpawh. 17 Khrih khaw thoo pawt koinih nangmih kah tangnah te a honghi la om tih namamih kah tholh khuiah ni na om uh pueng. 18 Te koinih Khrih ah aka ip rhoek khaw poci ni. 19 Khrih ah n'ngaiuep uh te tahae kah hingnah bueng ham n'khueh uh koinih hlang boeih lakah lungmasingta la n'om uh coeng.
Mamih ham Khrih Thoo
20 Tedae Khrih tah duek lamloh aka ip rhoek kah thaihcuek la thoo coeng. 21 Hlang pakhat lamloh dueknah ha pawk vanbangla hlang pakhat lamloh aka duek rhoek kah thohkoepnah khaw ha thoeng van. 22 Adam ah boeih a duek uh vanbangla Khrih ah khaw boeih hing uh van ni. 23 Tedae pakhat rhip loh amah kah aitlaeng neh om tih Khrih tah thaihcuek la om. Te phoeiah Khrih kah rhoek tah Khrih amah kah a lonah dongah thoo uh ni. 24 Te phoeikah pa Pathen taengah ram a tloeng vaengah, boeilu boeih, saithainah neh thaomnah boeih a phae vaengah diklai tue bawtnah te om ni. 25 Tgt 110. 1.Rhal boeih te a kho hmuiah a khueh duela manghai la a om a kuek. 26 Rhal hnukkhueng dueknah te a thup coeng. 27 Tgt 8. 6.A cungkuem te a kho hmuiah boe a ngai sak coeng. Tedae a cungkuem te boe a ngai coeng tila a thui vaengah a taengla boeih boe aka ngai sak kah a hoep te mingpha coeng. 28 Tedae anih taengah cungkuem loh a boe a ngai sak vaengah a taengkah boengai boeih te capa amah taengah khaw boe a ngai van ni. Te daengah ni Pathen tah cungkuem dongah cungkuem la a om pai eh.
Khrihca loh Thohkoepnah a pai puei
29 Te koinih aka duek rhoek yueng la tui aka nuem rhoek loh balae a saii uh eh. Aka duek rhoek te thoo loengloeng pawt koinih balae tih amih yueng la toektoek a nuem uh. 30 Kaimih khaw balae hnin takuem kho ka po uh. 31 Manuca rhoek, hnin takuem ah ka duek te nangmih taengah hoemdamnah la ka phoei. Te te mamih kah Khrih Jesuh Boeipa dongah ni ka dang. 32 Isa 22. 13.Hlang vanbangla Ephisa ah ka puet koinih kai ham hoeikhang aya te? Hlang duek rhoek loh a thoh uh pawt atah thangvuen ah n'duek uh ham coeng dongah ca uh sih lamtah o uh sih saw. 33 Nangmih n'rhaithi uh boel saeh. Khoboe kodam he hui thae loh a poeih. 34 A tiktam la sap uh lamtah tholh uh boeh. Hlangvang tah Pathen taengah malkoelh-maldang la na om uh. Nangmih yahpoh sak ham hekah he ka thui coeng.
Hlanghing Thohkoepnah
35 Tedae khat khat loh , “Aka duek te koe thoo a? Mebang pum nen lae ha pawk uh eh?” a ti uh ni. 36 Hlang ang, nang loh na tuh te duek pawt koinih hing mahpawh. 37 Na tuh te khaw aka lo ham koi pum moenih. Tedae cang ti mai khaw a tloe khat khat kak ni na tuh. 38 Tedae Pathen loh a ngaih bangla amih taengah a pum te a paek. Cangti te khaw a pum rhip a paek. 39 Pumsa boeih khaw amah pumsa moenih. Hlang kah pumsa khaw a tloe, boiva kah pumsa khaw a tloe, vaa kah pumsa khaw a tloe, nga kah pumsa khaw a tloe ni. 40 Vaan pum khaw om. Diklai pum khaw om. Tedae vaan kah thangpomnah tah a hloeh, diklai kah khaw a hloeh ni. 41 Khomik kah thangpomnah khaw a tloe, hla kah thangpomnah khaw a tloe, aisi kah thangpomnah khaw a tloe ni. Thangpomnah dongah aisi neh aisi khaw lang. 42 Te vanbangla hlang duek rhoek kah thohkoepnah tah lang van tangloeng. Hmawnnah dongah a tuh tih aka nguel dongah a thoh sak. 43 Yahpohnah dongah a tuh te thangpomnah dongah a thoh sak. Vawtthoeknah dongah a tuh te thaomnah dongah a thoh sak. 44 A coengnah pum la a tuh te mueihla pum la a thoh sak. A coengnah pum te a om atah mueihla pum khaw om. 45 Sue 2. 7.Adam tah hlang lamhma la ana om tih hinglu la ana hing. Adam hnukkhueng tah aka hing sak mueihla ni tila a daek tangloeng bal ta. 46 Tedae Mueihla pum te lamhma pawt tih pumsa phoeiah ni mueihla a om. 47 Hlang lamhma tah diklai laidik lamkah tih hlang pabae tah vaan lamkah ni. 48 Laidik tah laidik bangla om van tangloeng. Vaan tah vaan bangla om van tangloeng. 49 Laidik kah mueimae m'buen uh bangla vaan kah mueimae khaw m'buen uh ni.
Thohkoepnah loh a Ta Coeng
50 Te dongah Manuca rhoek, “Pumsa loh thii loh Pathen kah ram pang thai pawh. Hmawnnah loh aka nguel te pang pawh,” tila ka thui coeng he. 51 1Th 4. 15-17.Nangmih taengah olhuep ni ka thui coeng he. Hlang boeih loh n'ip uh mahpawh. Tedae hlang boeih loh thovael uh ni. 52 Setrhuet kah, mik hap tok ah, olueng hnukkhueng vaengah thovael uh ni. Olueng a ueng vaengah aka duek rhoek te aka kuei la thoo uh vetih mamih khaw n'thovael uh ni. 53 Aka hmawn loh aka nguel te bai ham, aka duek thai long he aka nguel bai ham a kuek. 54 Isa 25. 8.Tedae hekah aka hmawn loh aka nguel te a bai tih aka duek loh aka nguel te a bai vaengah, “Dueknah tah voelpoengnah neh a dolh coeng,” tila a daek olka te soep van ni. 55 Hos 13. 14.Aw dueknah, nang kah voelpoengnah te melam nim? Aw dueknah nang kah suehling te melam nim. 56 Te dongah dueknah suehling tah tholhnah ni. Tholhnah kah thaomnah tah olkhueng ni. 57 Tedae mamih Boeipa Jesuh Khrih lamloh voelpoengnah mamih aka pae Pathen te ka lungvatnah. 58 Te dongah ka manuca thintlo rhoek tah cakrhuet la khak om uh. Boeipa kah bibi dongah baecoih yoeyah uh. Na thakthaenah tah Boeipa dongah a tlongtlai a om moenih tila ming uh.

- 1KORIN
- <
- 15
- >

15.3 Isa 53. 5-12.

15.4 Tgt 16. 8-10; Mat 12. 40; Clt 2. 24-32.

15.5 Luk 24. 34; Mat 28. 16,17; Mrk 16. 14; Luk 24. 36; Jhn 20. 19.

15.8 Clt 9. 3-6.

15.9 Clt 8. 3.

15.25 Tgt 110. 1.

15.27 Tgt 8. 6.

15.32 Isa 22. 13.

15.45 Sue 2. 7.

15.51 1Th 4. 15-17.

15.54 Isa 25. 8.

15.55 Hos 13. 14.

Public Domain