- SUNGLATNAH
- <
- 22
- >

22
Hlanghuen Sokah Laitloeknah
1 Hlang loh vaito khaw, tu khaw a huen tih a ngawn akhaw, a yoih akhaw vaito ham te saelhung panga neh tu ham boiva pumli neh thuung saeh. 2 Umlawt ah hlanghuen a hmuh tih a boh vaengah a duek atah a taengah thii kap boel saeh. 3 Khomik a thoeng atah a soah thii kap saeh lamtah aka huen loh sah rhoe sah saeh. A khueh pawt atah a huen dongah amah khaw yoi uh saeh. 4 A huen te a kut dongah a hmuh la a hmuh atah vaito khaw, laak khaw, tu khaw a hing neh rhaepnit la sah saeh.
Canghli Canghlom Kueinah
5 Hlang loh lohma neh misurdum a laem sak vaengah a rhamsa te a hlah tih a rhamsa loh a tloe lohma li te a laem pa atah a khohmuen lamkah a then, a misurdum kah aka then neh thuung saeh. 6 Hmai puek tih hling a dom vaengah canghlom neh canghli khaw, lohma khaw, a hlawp atah hmai aka hlong loh sah rhoe sah saeh.
Koeva dongah Laitloeknah
7 Hlang loh a hui te tangka khaw hnopai khaw khoembael sak ham a paek. Tedae im lamkah te hlang loh a huen tih hlanghuen te a hmuh atah a rhaep la thuung saeh. 8 Hlanghuen te a hmuh pawt atah a hui kah hno dongah a kut hlah pawt cakhaw im kung te Pathen taengla kun saeh. 9 Boekoeknah olka cungkuem dongah vaito khaw, laak khaw, tu khaw, himbai khaw, he hnohma ni a ti boeih tah a panit la Pathen mikhmuh ah ol hang khuen saeh. Pathen kah a boe sak long te tah a hui te a rhaep la sah saeh.
10 Hlang loh a hui taengah laak neh vaito, tu neh rhamsa cungkuem khaw dawn ham a paek dae, duek mai tih tlawt mai ni, a hmuh pawt vaengah khaw a mawt pah khaming. 11 Te vaengah a hui kah hnopai soah a kut hlah pawt ham amih rhoi laklo aBOEIPA kah olhlo om saeh. A kungmah long khaw doe saeh lamtah sah boel saeh. 12 Tedae anih taeng lamloh a huen la a huen atah a kungmah te sah saeh. 13 Te te a ngaeh rhoe a ngaeh tila laipai hang khuen atah saha te sah boel saeh. 14 Hlang loh a hui taeng lamkah a vat dae a taengah a kungmah a om pawt vaengah a khaem sak tih a duek atah sah rhoe sah saeh. 15 A kungmah te a taengah a om atah sah boel saeh. Te te a kutloh coeng atah a thapang neh mael saeh.
Phoklai Dongah Laitloeknah
16 Olr 22. 28,29.tongpa loh oila a bae mueh te a yoek tih a taengah a yalh atah a yuu la oei rhoe oei saeh. 17 A napa loh hula te anih taengah paek ham a aal la a aal atah oila kah maan bangla tangka thuek pah saeh.
Lai Puei
18 Olr 18. 10,11.Hlangbi khaw hing sak boeh. 19 Tho 18. 23; 20. 15,16; Olr 27. 21.Rhamsa taengkah aka yalh boeih tah duek rhoe duek saeh. 20 Olr 17. 2-7.Yahweh amah bueng taeng pawt ah pathen tloe rhoek taengah aka nawn tah thup saeh.
Yinlai Soah Sawtletnah
21 Sng 23. 9; Tho 19. 33,34; Olr 24. 17,18; 27. 19.Yinlai khaw vuelvaek boeh, Egypt kho ah yinlai la na om uh coeng dongah nen boeh. 22 Nuhmai neh cadah boeih tah phaep boeh. 23 Na phaep la na phaep tih kai taengah a pang la a pang atah a pangngawlnah te ka hnatun rhoe ka hnatun pah ni. 24 Te vaengah ka thintoek sai vetih nangmih te cunghang neh kang ngawn ni. Na yuu rhoek te nuhmai la, na ca rhoek khaw cadah la om uh ni. 25 Tho 25. 35-38; Olr 15. 7-11; 23. 19,20.Nangmih taengkah ka pilnam mangdaeng te tangka na hlah pah atah a taengah puhlah bangla om boeh. Anih te a casai khueh pah boeh. 26 Olr 24. 10-13.Na hui kah himbai te na laikoi la na laikoi atah khomik a khum hlan ah amah taengla mael laeh. 27 A himbai khaw te kah himbai bueng ni a vin sokah a himbai dongah metlam a yalh eh? Ka lungvatnah oeh dongah ka taengla a pang vaengah ka hnatun pah ni ta.
Pathen te Hinyahnah
28 Clt 23. 5.Pathen te thaephoei boeh, na pilnam sokah khoboei khaw thaephoei thil boeh. 29 Na thaihhmin neh na tuihuem khaw hloh thil boeh, na ca caming khaw kamah taengla m'pae. 30 Na vaito taeng neh na boiva taengah khaw saii tangloeng. Hnin rhih khuiah a manu neh om saeh lamtah hnin rhet dongah tah kamah taengla m'pae. 31 Tho 17. 15.Kamah taengah hlang cim la om uh laeh. Khohmuen kah saha saa khaw ca uh boeh. Te te ui ham voeih pah.

- SUNGLATNAH
- <
- 22
- >

22.16 Olr 22. 28,29.

22.18 Olr 18. 10,11.

22.19 Tho 18. 23; 20. 15,16; Olr 27. 21.

22.20 Olr 17. 2-7.

22.21 Sng 23. 9; Tho 19. 33,34; Olr 24. 17,18; 27. 19.

22.25 Tho 25. 35-38; Olr 15. 7-11; 23. 19,20.

22.26 Olr 24. 10-13.

22.28 Clt 23. 5.

22.31 Tho 17. 15.

Public Domain